РЕШЕНИЕ НА КОМИСИЯТА
от 22 октомври 2009 година
за изменение на Решение 2006/636/ЕО относно фиксиране на разбивки по години и по държави-членки на сумата на помощта от Общността за развитие на селските райони в периода от 1 януари 2007 г. до 31 декември 2013 г.
(нотифицирано под номер C(2009) 8033)
(2009/782/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 1698/2005 на Съвета от 20 септември 2005 г. относно подпомагане на развитието на селските райони от Европейския земеделски фонд за развитие на селските райони (ЕЗФРСР) (1), и по-специално член 69, параграф 4 от него,
като има предвид, че:
(1)
Германия и Швеция решиха в съответствие с член 136 от Регламент (ЕО) № 73/2009 на Съвета от 19 януари 2009 г. за установяване на общи правила за схеми за директно подпомагане в рамките на Общата селскостопанска политика и за установяване на някои схеми за подпомагане на земеделски стопани, за изменение на регламенти (ЕО) № 1290/2005, (ЕО) № 247/2006, (ЕО) № 378/2007 и за отмяна на Регламент (ЕО) № 1782/2003 (2) от 2011 г. нататък да предоставят на разположение сума, изчислена в съответствие с член 69, параграф 7 от същия регламент и определена в приложение III от Регламент (ЕО) № 639/2009 на Комисията (3), за програми за развитие на селските райони, финансирани от Европейския земеделски фонд за развитие на селските райони (ЕЗФРСР).
(2)
Решение 2008/788/ЕО на Комисията от 3 октомври 2008 г. за определяне на нетните суми, получени в резултат на прилагането на доброволната модулация в Португалия за календарните години от 2009 до 2012 (4) беше отменено и заменено с Решение 2009/780/ЕО на Комисията (5) с цел да бъде отчетено решението на Португалия да не прилага доброволна модулация от календарната 2009 година.
(3)
Решение 2009/379/ЕО на Комисията от 11 май 2009 г. за определяне на сумите, предоставяни на ЕЗФРСР съгласно регламенти (ЕО) № 1782/2003, (ЕО) № 378/2007, (ЕО) № 479/2008 и (ЕО) № 73/2009 на Съвета, и на сумите, предоставяни за разходи на ЕФГЗ (6), е изменено с Решение 2009/781/ЕО на Комисията (7), с цел да бъдат отчетени посочените нови суми, прехвърлени от и към ЕЗФРСР.
(4)
След приемането на Решение 2009/780/ЕО и Решение 2009/781/ЕО сумите, предоставени на ЕЗФРСР, следва да бъдат адаптирани и да бъдат добавени към разбивките по години на помощта от Общността за развитие на селските райони.
(5)
Решение 2006/636/ЕО на Комисията (8) следва да бъде съответно изменено,
ПРИЕ НАСТОЯЩОТО РЕШЕНИЕ:
Член 1
Приложението към Решение 2006/636/ЕО се заменя с текста на приложението към настоящото решение.
Член 2
Адресати на настоящото решение са държавите-членки.
Съставено в Брюксел на 22 октомври 2009 година.